אורי שטנדל

אוֹרי שטנדל (21 באוקטובר 1937 – 4 במרץ 2022) היה עורך דין, מזרחן וסופר ישראלי.

תולדות חייו 
נולד בתל אביב ולמד בבית הספר תיכון חדש. לאחר שירותו הצבאי למד משפטים ומזרחנות באוניברסיטה העברית בירושלים. חקר את המשפחות המוסלמיות בערי הארץ ופרסם ספרים ומאמרים על המיעוטים בישראל. כן נהג לרשום מפי שייח'ים בדואים סיפורים ואגדות מקומיות. חלק מסיפורים אלה שודרו ברשת א' במסגרת התוכנית לאם ולילד תחת השם "סיפורי ערב". חלקם נדפסו גם בדבר לילדים. שמונה מסיפורי ערב כונסו בספרו "המדבר בוער" (1981). פרסם גם שורה של ספרי ילדים ונוער, רובם מגוללים עלילות מתח השזורות בהיסטוריה של ימי המדינה שבדרך.

בין השנים 1963 - 1972 כיהן כסגן היועץ לענייני ערבים במשרד ראש הממשלה, במסגרת זו חיבר שורת חוברות בהוצאת מרכז ההסברה על המיעוטים בישראל, תרבותם ונושאי חברה וכלכלה בקרבם, ההיסטוריה שלהם, יישוביהם, מעמדם המשפטי ומחקרים משווים וכן סקירות לגבי נושאים אלה ביהודה ושומרון לאחר מלחמת ששת הימים וספר לימוד בנושא המיעוטים בישראל בהוצאת משרד החינוך.

חתן פרס יצחק בן-צבי על ספרו "הצ'רקסים בישראל" וחתן פרס ראש הממשלה על ספרו "סכנות אורבות לנער" (2005).

נפטר ב-4 במרץ 2022.

מספריו

עיון ומחקר 
 אלה מול אלה: תיאור משווה של יישובים ערביים ישראליים וישובים ביהודה ושומרון ("גדה מערבית"), מרכז ההסברה, תשכ"ח
 הצ'רקסים בישראל, עם הספר, 1973
 ערביי ישראל: בין פטיש לסדן, אקדמון, 1992 תורגם לאנגלית: The Arabs in Israel, Brighton : Sussex Academic Press, 1996
 המיעוטים בישראל (עם עמנואל הראובני), הוצאת הקיבוץ המאוחד, תשל"ג
 רוחות מלחמה גרעינית, עם עובד, 2015
 סודות מאולמות המשפט, הוצאת אריאל, 2017

שירה 
 אל אור ותהום, הוצאת אריאל, 1984
 שעורים באמת: שירים, ירון גולן, 1991

ספרי ילדים ונוער 
 המדבר בוער, 1981
 הג'ינג'י מופיע פתאום, הוצאת אריאל
 הילד מרחוב קרית-ספר: שישה סיפורים לנוער, ירון גולן, 1992
 עוצר עד להודעה חדשה: מהרפתקאות השבת השחורה, ירון גולן, 1992
 סכנות אורבות לנער: סיפור חייו של יצחק רבין, ידיעות ספרים, 2002

קישורים חיצוניים 
 
 
 
 
 הפרק "ערביי ישראל בין הפטיש לסדן" מתוך צבי צמרת וחנה יבלונקה (עורכים), העשור השני: תשי"ח - תשכ"ח, יד יצחק בן-צבי

הערות שוליים

עורכי דין ישראלים
מזרחנים ישראלים
סופרים ישראלים
סופרי ילדים ונוער ישראלים
מספרי סיפורים ישראלים
בוגרי תיכון חדש
בוגרי האוניברסיטה העברית בירושלים
בוגרי האוניברסיטה העברית בירושלים: משפטים
אנשי היישוב ילידי הארץ
ישראלים שנולדו ב-1937
ישראלים שנפטרו ב-2022